  Майя Бывальцева Великий Устюгысь Дед Мороз Удмуртие «Выжыкылысь геройёс Тол бабайлэн шаераз» фестивале лыктоз. Ужрад ортчоз Шарканын 10-тӥ толсуре, вераз иворъёсъя «Удмуртия» агентстволэн корреспондентэзлы удмурт волшебниклэн усадьбаысьтыз ӧнерчи Анна Пислегина. Дед Морозэз сяна, фестивалез радъясьёс куное возьмало Костромаысь Снегурочкаез, Татарстанысь Кыш Бабаез, Ямалысь Ямал Ириез, Царь Берендеез, Карелиысь Паккайнеез но Россиысь выжыкылъёсысь мукет персонажъёсты. Усадьбае лыктӥсьёс спортъя конкурсъёсы, эктонъёсъя но табань пыжонъя мастер-классъёсы пыриськыны, суредъёсын адӟытонэн тодматскыны быгатозы. «Со витетӥез фестиваль луоз, нимаськоз «Ӟеч ужъёс». Вуоно ар ӵоже милям ӟечен ужанъя пӧртэм ужрадъёс ортчытъяськозы», — вераз усадьбаысь ӧнерчи. Чакланъёсъя, тол ӵоже Тол Бабай ӟечен ужанъя но шулдыръяськонъя программаен элькунысь ёросъёсы ветлоз. Тодэ вайытом, Россиысь Дед Мороз Удмуртие 2015-тӥ арын вуылӥз ни. Тегъёс: Туризм Шаркан ТолБабай Тол Удмуртиысьтуризм  